SRICHA พุ่ง 3.82% หลังคว้างานจาก IRPC มูลค่าราว 543 ลบ.
SRICHA พุ่ง 3.82% หลังคว้างานจาก IRPC มูลค่าราว 543 ลบ.
7 มิ.ย. 2559

ผู้สื่อข่าวรายงานว่า ราคาหุ้นบริษัท ศรีราชาคอนสตรัคชั่น จำกัด (มหาชน) หรือ SRICHA  ณ. 11.47 น.เวลา ราคาพุ่งขึ้น 3.82% มาอยู่ที่ 13.60 บาท เพิ่มขึ้น 0.50 บาท มูลค่าซื้อขาย 91.03 ล้านบาท เมื่อเวลา 11.15 น. โดยเปิดตลาดที่ 13.20 บาท ราคาปรับตัวขึ้นสูงสุดที่ 13.90 บาท และราคาปรับตัวลงต่ำสุดที่ 13.20 บาท
โดยบล.ดีบีเอส วิคเคอร์ส (ประเทศไทย) ระบุในบทวิเคราะห์ฯ หุ้น บมจ.ศรีราชาคอนสตรัคชั่น (SRICHA) หลังบริษัท ได้รับงานใหม่เพิ่มมูลค่างานเบื้องต้น 543 ล้านบาท เป็นงาน Mechanical Works of PPE and PPC จาก บมจ.ไออาร์พีซี  (IRPC) ระยะเวลาดำเนินการอย่างน้อย 8 เดือน และจะเริ่มดำเนินงานทันที จึงเห็นว่าเป็นข่าวดี เพราะตั้งแต่ต้นปีมายังไม่ได้รับงานใหม่เลย คาดว่าจะรับรู้รายได้ทันภายในปีนี้ประมาณ 400 ล้านบาท
พร้อมปรับประมาณการกำไรปีนี้และปีหน้าเพิ่มในอัตรา 67%/65% สะท้อนรายได้ที่จะเพิ่มขึ้นจากงานใหม่ รวมทั้งอัตรากำไรขั้นต้นก็มีแนวโน้มจะปรับตัวดีขึ้น แม้ว่าปกติแล้วงานในประเทศจะมีอัตรากำไรขั้นต้นต่ำกว่างานต่างประเทศ
อย่างไรก็ดี ยังต้องติดตามว่าจะได้งานก่อสร้างเพิ่มอีกหรือไม่ เพราะแม้ปรับประมาณการขึ้น แต่กำไรปีนี้ยังลดลง 22% จากช่วงเดียวกันของปีก่อน รวมทั้งให้คำแนะนำเป็น “เต็มมูลค่า”เพราะประเมินราคาพื้นฐานขยับขึ้นเป็น 12.78 บาท ซึ่งประเมินด้วย P/E ปี 59 ที่ 15 เท่า ระยะสั้นแม้ประกาศข่าวดี แต่มีการเก็งกำไรก่อนหน้าไปแล้ว